Psühholoogid, kes Garyst raamatute kirjutamise eest ka omajagu pappi on saanud, igal juhul leidsid, et Gary kogu elu juhtis soov surra, mis ka selle põhjuseks siis polnud. Muidugi, kuidas enesehävitamisinstinkt just täpselt leiab rakenduse *teiste* inimeste hävitamises, ei ole päris selge. Üldse, see deemoniteooria tundub küll naeruväärne, kuid ega ta pole ka põrmugi kehvem kui ükskõik mis teine "päris" psühholoogi seletus - et süüdi on raske lapsepõlv, varajane suguelu, "Kibu õlu" jne. Motiveerimata mõrvu saab seletada ainult teatud piirini, exole. Mulle on alati natuke nalja teinud, kuidas dr Loomis filmis "Halloween" igal võimalikul ja võimatul juhul silmad punni ajab ja räägib, et Michael Myers on kehastunud kurjus - Gary Gilmore'i eluloo järgi tundub, et ega see niiväga out-of-space idee polegi.